bavarian-nlp/barwiki-20250901 huggingface dataset:
Bixnmocha

A Bixnmocha oda Bixenmacher is oana, wo ois Kind a Deandl griagt hod. Streng gnumma sans nur de, wo bis do hi nur Deandl griagt hom, owa aa bei oa wo a aitas Kind a Bua is wead scho aa amoi Bixmocherei auf da Stroß ausgschriebn.
Zmoast wead des mit oana weißn Foarb aufd Stross gschriebn und/oda a Schuidl aufgestejt und dann wean no olle Blechbixn, wos grod gfunden hom, voas Haus hi gstejt, damit olle glei wissen, dass da a Bix kema is.
Stamma duad des aus da oidn Zeit, wo de Bauan Mannsbuida dringad zam Orwadn braucht hom und de Deandl blos zam Kocha und Woschn guad gnua worn. Do wor so a Bix a Valust und nocha hom de Nochbarn fia den oarma Hund mit da Blechbixn a Gejd gsammet.
Niamberga Christkindlesmarkt

Da Niamberga Christkindlesmarkt is da berihmtasde Weihnochtsmarkt vo Deitschland und oana vo de bekanntasdn vo da ganzn Wejd. Ea findt jeds Joar im Advent in da Oidstod vo Niamberg stod.
Da Christkindlesmarkt fongt imma am Freida vuam 1. Advent o und und heat am Heilign Omd wieda af (aussa dea foid af an Sunda).
Blaue Zipfl

Blaue Zipfl, aa Saure Zipfl, san a Brodwuaschgricht, des wou as Frangn un da Obapfoiz kummd.
Es san Broudwiaschd, de wou in an Essigsud (mid Zwiefen, Weißwein, Soiz, Zucka un Gwiaz) kochd wean. Dabei laffas leichd blau oo.
Serviad weans mid Sud, Zwiefen un Laung-Brezn.
Papiagöd

Des Papiagöd, dt.Papiergeld hod a launge Tradizion. Ois Wexlbriaf sans scho vo de "Kinesn" in da "Tang-Dynastie" vawendt wuan. Es hods a ois "Assignatn", "Tressorschei" oda "Bancozettl" gem. Das de Papiazettln a augnumma woan san, hod moast de Regiarung den afdrucktn Weat garantiad. Aufängli hod da Schtoot de Summan mid Lendareian oda mid Goid odeckt, Heid san owa de nazionaln Währungan nua za an kloan Bruchteu odeckt und zweng dem nennd mas heid "Fiat-Göd".
Des easchte Papiagöd.
Scho in da "Tang-dynastie" (vo 618 bis 907) san umma 806-820 scho Wexlschei vawendt wuan. Do nu in da "Song-Dynastie" (960 bis 1279) vuawigand nu Kupfa- oda Eisnmünzn vawendt wuan san, woa des Zoin mid Eana recht umschtändli. Zan Aufaung vom 11 Joahundat hod ma nu eppa 20.000 "Käsch-Münzn" fia an Seidnboin heagem miaßn.
Do hod da Provinzguvaneua "Zhang Yong" den guadn Eifoi ghobd Papiagöd afzlegn. Ea hod se de Intaschtitzung vo 16 Großkaufleid gsichat. De de neichn Papiaschei ois Zohlungsmiddl augnumma und a söwa vawendt hom. Do des System regional funkzioniad, hod de Regiarung des im gaunzn Reich eigfiad. Des Songreich hod Banknotn druckt und ausgem, de owa duach kaisaligs Goid und Süwa deckt gwest.
De nochfoigade "Yuan-Dynastie" (Mongoin 1279 bis 1368) hod des Papiagöd weidabhoitn. Se hod owa de Edlmetoideckung afghom und hom so de easchte "Fiat- Währung" gschoffa. (Vaoafocht gsogt: Nua af des Vatrauan af de Wiatschoftsleistung afbaut und damid odeckt.) De kinesischn Mongoin woan owa so gscheid das den privatn Bsitz vo Goid und Süwa vabotn hom. Um a Ausweicha af de Edlmetoi za Vahindan.
Des easchte Papiagöd in Eiropa.
Scho im 12 Joahundat haum "genuesische Bankn" Eilogn augnumma. Im 14 Joahundat hom "florentinische"- und "lombardische Bankn" den Wexl vawendt. Se hom fremde Währungan umgwexlt und haum fia de Wexlgscheft bis za 15% Gebüa valaungt.
Im westeiropeschn Zohlungsvakeah san daun vo de Schtäd und de Haundlshaisa (Kontoa, wia z. B. de vo de "Fugger") schriftlige Auweisungan fia Auszohlungan gegnsoatig auszoid wuan. Praktisch is so da "Scheck" und de "Bankauweisung" eafundn gwest.
Vom 15 bis ins 17 Joahundat hod ma in oanign eiropäischn Schtootn Papiagöd ausgem. Da Auloss dazua woa moast a Notlog. Entweda hods Edlmetoi gföd oda ma hodsza Finanziarung vo Kriagskostn nodwendi ghobd.
Zua Finanziarung vo da Armee und em Haushoit hod ma owa dringend vü Göd brauchd. Oiso hod ma am End vom Joa 1798 de Assignatn aussagem. Eigentli woans jo gschticklte Schtootsauleihn, de ma aufengli sogoa fazinst hod und dahea sans wia a Papiagöd vawendt wuan. Se woan jo mid de konfisziatn Güta odeckt gwest.
Ois owa scho boid de Fazinsung eigschtöd wuan is und oiweu mera "Assignatn" druckt und a in Umlaf brocht wuan san, is natiali ia Weat gfoin. 1793 woans nua mea 50% weat und 1795 is da Weat af eppa 8% vom afdrucktn Weat gfoin. Aufaungs 1796 san de Assignatn nua mea za an Kuas vo 30:1 duach de Territorialmandate ( "mandats territoriaux" ) easezt und umgwexld wuan. Ob 1795 hod ma wida Süwamünzn prägt (5 Franc).
Salod

A Salod wor uaspringli a Speis aus Salodpflanzna mit Essig und Öi, de wo imma koid und oft roh gessn wead. Heit gibts vui Variantn, aa mit Ausnahm vo dera Definition.
Da Salod gheart zua Koidn Kuche und wead entweda ois Beilog oda ois Vorspeis oda Haptspeis serviat. Ois Fruchsalod isst man aa ois Nochspeis.
A Salod wead moast mit ana Salodsoos (dengl. "Dressing") serviad. De klassische Soos bsteht aus Essig, Öi, Soiz und Pfeffa. Es gibt oba inzwischne an Haffa Variantn vo Soosn, vor oim af da Basis vo Mayonääs.
Etymologie.
"Salod" kimmt vom franz. "salade", vo lat. "salata" und moant uaspringli "eihgsoizn", oiso mit Soiz hoitbor gmochts Essn.
Victoria S

De Victoria S. (* 16. August 1993 z Inschbruck, biagalich Victoria Swarovski) is a östareichische Popsängarin.
Se is de Dochda vom Paul Swarowski, an bekanntn östareichischn Untanehma. Ia Kindheit hods in Italien, Deitschland, Östareich und de USA vabrochd. Ian Wohnsitz hods 18x gwexld.
2009 is s midm Liad "Get gone" in da Fernsehshow vom Mario Barth afdredn, den wo s easchd kuaz vuahea in am Mingana Einkaffsmoarkt kennagleant ghobt hod. Mit 17 hods an Plottnvadrog mid Sony Music untaschriem.
Catahoula Parish, Louisiana

Catahoula Parish is a Beziak im Bundesstoot Louisiana in da USA. Da Beziak hod 10.407 Eihwohna. Da Sitz vo da Vawoitung is Harrisonburg.
Da Beziak hod a Fläche vo 1915 Quadratkilometa, dovo san 93 Quadratkilometa Wossafläche.
Fritz Sdunek

Da Fritz Sdunek (* 18. April 1947 z Lüssow) is a deitscha Boxtraina und ehemoliga Amateurboxa. Ea is oana vo de eafoigreichstn deitschn Boxtraina vo oin Zeidn.
Ois Amateuboxa hod a 99 vo seine 129 Kämpf gwuna. Sei grässda Eafoig wor da Gwinn vo da DDR-Studentnmoastaschofd.
Ob 1994 wor a Traina bei Universum Box-Promotion, ob 1996 Cheftrainer.
Im Oktoba 2009 hod a si aus gsundheidlichn Grindn (Krebs, Heaz) stoark zruckzong und anno 2010 ois Traina vo Universum afghead. Ea trainiad owa weida a boar Boxa unta oagna Regie.
Schitzlinge.
Im Jenna 2009 is da Károly Balzsay da ejfte Wejdmoasta wor, dea wo vom Sdunek trainiad worn is.
Greezn

A Greezn, aa Gretzn oda Kretzn is a schlimms, hintafotzigs Gfrast (Kind). Manchmoi is damid aa a Eawoxana gmoant, dea wo sei Lebdog nix Gscheids gmochd hod.
Des Woat kimt vo "Krätze", ana schwaarn, duach Muibn vauasochtn Hautkrankheid, bei dea wo ma si imma nua krotzn wui. Greezn ko dahea aa de Hautkrankheid moana, de wo im Boarischn voa oim bei Viechan aa Raidn (dt. "Räude") hoasst.
Claiborne Parish, Louisiana

Claiborne Parish is a Beziak im Bundesstoot Louisiana in da USA. Da Beziak hod 17.195 Eihwohna. Da Sitz vo da Vawoitung is Homer.
Geografie.
Er liegt im Nordn vo Louisiana, grenzt an Arkansas, is im Westn uma 100 km vo Texas entfeant und hod a Flächn vo 1988 Quadratkilometa, wovo 33 Quadratkilometa Wossaflächn san.
Er grenzt an foigdnde Parishes und Countys:
Olmeca-Xicallanga

De Olmeca-Xicallanga hom nochn Nidagaung vo Teotihuacan im Sidn vom "Texcocosee" oanige Schtodschtotn beheascht. Se hom owa nia a groß Reich gründt, sundan woan nua a konfödarzion vo mera Schtäd. Aus eanana wichtigstn Schtod "Cholula" sans daun sowa vo de "Toltekn-Chichimekn" vatrim wuan.
Xochicalco.
Ois Teotihuacan schwocha wuan is, hod des ned de vo dera Schtod dominiatn Schtäd betroffa. Owa megligawoas woa des a aa Midgrund zan Oschtig vo dera Wödschtod. De kloane Siedlung Xochicalco woa zwoa scho seid 200 v.Kr. besiedlt. Se hod owa eascht an Bedeitung zuagnumma ois se, in da Bliahzeit vo Teotihuacan ois Woanumschlogplotz in Sidn owi ausbaud wuan is. Aunscheinand woas a aa zentrum da Wissnschoft, den es is nu Heid duat a Schteanwartn zsegn.
De großn Bautn schtaumman owa Olle aus da Zeit ob 700 bis 900 n.Kr. Umma 650/750 hod jo Teotihuacan sein Eifluss valuan. Vua 700 v.Kr hom de "Olmeca-Xicallanga" den Oat za eanan easchtn Zentrum, mid schpoda eppa 20.000 Eihwohna. Ois umma 650 eppa 25% vo da teotihuacanischn Bevökarung de Schtod valossn hod, woan des megligawoas a großteu vo de fremdn Eihwohna, de in dera großn Schtod eigna Schtodviatl bewohnt haum. Vamuatli is a aa Teu vo Eana in Xochicalco nidalossn. Weas woan und wöcha Schproch gred hom des woaß ma Heid neamma. Megligawoas woan a Chichimekn drunta und se hom Nahua gred? De Toltekn hom schpoda behaubt das a aus "Chicomoztoc" kema san. Des hom owa vü Vöka behaubt. Waun de Zentreumocht schwoch woa, san ausn Nuadn kemad, oiwei wida Chichimekn eidrunga. De schpoda so bewundatn Toltekn woan jo uaschpringli söwa a gnausoichane barbarn.
Laut da "Historica Tolteca-Chichimeca" woa eana schtaummvota da "Iztac Mixcoatl" dea mid sein Weiwal "Ilacueitl", sex Suhn ghobd hes, de Olle a beschtimmts Gebiet besiedlt hom. demnoch wan da dritte Suhn "Ulmecatl" und da viate Suhn "Xilcalacatl" de Grindavetta da "Olmeca-Xicallan" gwest.
Des Voik isc gach gwoxn und se haum a Chalca, Xa ltepec, Chimalpahin, Amaquemecan, Xocoyocan, ie Gegand um Cuernavaca und de Schtod "Cholula", de im Reich vo de "Teotihuacana" de zwoatgreßte Schtod gwest wa.
Cholula.
"Cholula" is daun 1392 an de Schtod Huexotzingo (a Schtodschtoot vo de Tlaxcaltana) gfoin.
De "Olmeca-Xicalanga" hom koa Reich gründt, se woan eha a Födarazion vo Schtodschtootn, unta Dene de Schtod Colula de hechste religiöse Autoritet ghobd hod. De Pyramidn vo Colula woa nu gressa ois de Sunnpyramidn vo Teotihuacan, wos de Bedeitung vo dera Schtod nua untaschtreicht.
Ois schpoda des Tolteknreich ausanaundabrocha is haum se oanige Toltekn mid Chichimekn-Schtämm zaumdau. de haum daun ois "Toltekn-Chichimecn" de Olmeca-Xicalanga 1292 aus Colula und nu aundare Schtäd vatriem. De Olmeca-Xincalanga san daun in aundare Schtodschtootn und Vöka afgaunga.
Veracruz–Kuitua

De Veracruz Kuitua, dt. Veracruz Kultur hod vo umma 100 bis 1000 n.Kr. dauat. se is vo da Maya-Kuitua, Teotihuacan, de Huaxtekn, owa nu mera vo da Epiolmekischn Kuitua beeiflußt wuan. Se is leida ned recht guad dokumentiad. Ois de Schpania bei Veracrux glaund san, is de Schtod "El Tajin" und des Umlaund bis za Küstn vo de Totonakn bewohnt wuan. Und zweng dem hod ma laung eana de Kuitua zuagschrim. Owa de Totonakn san eascht umma 1200 in de falossane Schtod El Tajin eizogn.
Wo sans heakema.
Da Impuisgewa fia de Region woan de Epi-Olmekn, weniga duach de Siedlungstätigkeitn ois duachn Haundl. Im Nuadn haum de umma 1500? v. Kr. zuazogna Huaxtekn gsiedlt (Wastek-Mayaschprochige). De haum a "El Tajin" gründt. Untahoib vo Dene haum se vamuatli vaschidane Schtämm augsiedlt, de se schpoda zaumgschlossn haum. "Xalapa" zum Beischpü is a so endschtaundn. Do haum via vaschidane Schtämm auws via Vöka, darunta a aa Totonaknschtaumm, noh beinaunda via Deafa gründt. De san gwoxn und gressa woan und za ana Schtod zaumgwoxn und da gressane Oat Xalapa woa gbon wuan.
De Veracrux-Kuitua woa nia a Reich. Vaeint hods nua ena gmeinsaume Kuizua, de Gedda und eana haundweaklige Kunstfeatigkeit. Moast haum se de Döafl um a nohglegans Zentrum ummaglegd, mid eigna lokala Fiarung. Eascht ob eppa 800hod im Nuadn El Tajin domminiat. Vom Laundasinnan bis za Küstn.
Menschnopfa.
Obwois in an wossareichn Paradies glebd hom, woan Menschnopfa oitägli. Grod de fuachtearegandn Gedda san vaeaht wuan. Z.B: da "Mictlantecuhtli", da Herr da Untawöd. Eam zeahn hod ma aa rituö Menschnfleisch gessn. Megligawoas haum de Huaxtekn de Düstaniss in eanan Religion brocht. Den De haum den Schindagod Xipe Totec midm Entheitn vo de Opfa. Soga de Aztekn hom vo eana de Fuam vom Entheitn iwanumma.
Owa a des Boischpü homs gean megn. In koana region und Kuitua hods so vü Boischpüplatz gem, ned nua Rituöe. In da eppa 30.000 Eihwohna zöhlandn Schtod "El Tajin" hod ma alloani 18 Boischpüplatz zöht. Afn grestn Boischpüplotz san de Seitnwänd mid Reliefs vaziat, de Schpülaopfa doaschtön. Oiso af dem Plotz is ned um de olympische Idee gaunga; Dabeisei is Ollas, do hods leicht s`Lebm kostn kena.
Wias afgheat hod.
Kinstlarisch woans recht gschickt und haum kloane Moastaweak augfeatigt.
Da nuadlige Teu is bei de Huaxtekn blim. Im Sidwestligan san de Totonakn zuazogn, de schpoda vo de Aztekn untawuaffa wuan san.
Franzesisch im Boarischn

Franzesisch im Boarischn (dt. "Französisch im Bairischen") moant de Weata, de wo ausm Franzesischn ins Boarische ibanumma worn san. Ma moand oiawei, des hed ins da oid Napoleon hintalossn (1769-1821), oba scho beim Sunnakini, woaßt scho da Ludwig XIV. (1638-1715), ham de bessan Leit in Minga un aa in Wean scho franzesisch parliert, wei‘s da guade Ton valangt hod. En réalité aba hod’s de Kurfürschtin Adelaide mitbrocht (Pfrau vom Kurfürscht Ferdinand Maria), wia’s 1652 vo Savoyen auf Bayern umi is. De hod an Haffa luschtige un bunte Leit dabei g’hobt un af amoi hod’s am Hof z’Minga nimma aso doudld un des Franzesisch war wieda en vogue. Da Ffessa Ludwig Zehetner vo da Uni Regnschburg moant … „dass die französische Sprache bei uns so eine große Rolle spielt, daran sind die Kreuzzüge ebenso Schuld wie im 17. und 18. Jahrhundert der Adel. Es war die kulturelle Leitsprache Europas. Die besseren Kreise lebten, dufteten und kleideten sich französisch, eben à la mode“.
Oberösterreichische Nachrichten

De Oberösterreichische Nachrichten is a iwaregionale Togeszeidung mit Sitz in Linz. De Zeidung hod 5 Haubtredakzionen (Rubrikn): Politik, Wiatschoft, Sport, Kuitua, Laund &amp; Leid und mid am Lokalteu. Vom Lokalteu gibts 6 vaschiedane Versionan in 6 Regionan vo Owaösterreich. De Oberösterreichischn Nachrichten san ane da Wenign östareichischn Togeszeidungan de se ned zweng ana Auflognschteigarung em Boulevard vaschriebm hom.
Ce Acatl Topilzin

Da Ce Acatl Toplitzin , unsa "Fiascht oas Rohr", woa da Owapriesta vom God Quetzalcoatl bei de Toltekn. Eigendli woans zwoa Peasonan de za untascjhidlige Zeidn glebd hom. In de schpodan Iwalifarungan sans za An vaschmoizn. Drumm gibts widaschprichlige Joahreszoin iwa de Lebmszeit vom "Ce Acatl Toplizin". Schpoda san Bade midm God Quetzalcoatl vaschmoizn..
Da easchte Ce Acatl Toplitzin.
De Legende vo de Toltekn bsogt, daß se vom gfiachtn Kriagsheibdling midm Naum "Mixcoatl" nochn Sidn gfiad wuan is. Dea hod mid sein Weiwal "Chimalman" den Suhn "Ce Acatl Toplitzin" zigt, bevua ea vo sein Bruada umbrocht wuan is. Dea Bua is schpoda za an Kriaga heagwoxn und hod widarum sein Onkö töd hod. drafhi is a zan Owapriesta vom God Quetzalcoatl wuan. Schpoda hod a aa sein Naum iwanumma und is so zan "Ce Acatl Toplitzin Quetzalcoatl" wuan. Vo eam wiad a behaubt das a de Schtod Tollan grind hod. Des kau owa nua de ödare Schtod "Tollan Chico" gwest sei. Ums no a wengl zkoplizian, es hod zwoa Owapriasta midm Naum "Ce Acatl Toplitzin" Quetzalcoatl gem. Se haum owa za vaschhidanan Zeitn glebd, san owa Bade midm God vaschmoizn und wean leida oft ois nua Peaschon gschüdat.
Da zwoate Ce Acatl Topilzin.
Dea is a am Tog ans Roahr gbuan, vamuatli im Joah 947 n. Kr.(923/947?) in Tepoztlan. Ea woa da Owapriesta vom God Quetzalcoatl (Lautschrift; "ketsal`ko:a:tl") und a da Heascha vo de Toltekn. Bade san zan God Quetzalcoatl eahom wuan. Sei Naum is aus de Weata "Quetzalli" (Vogl mid prachtigm Gfieda) und "Coatl" (Schlaung) zamgsezt.
Dem Zwoatn "Ce Acatl Toplizin" is nochgsogd wuan, daß a recht weise woa. Ea soi iwa vü Wissn und Kena ghobd hod und fia ins eha dem Büdl vo an Renaissancemenschn endschprocha hed.
De Toltekn woan a kriagarischs Voik und hom de Gedda Menschn gopfad. Megligawoas woa da "Ce Acatl Toplizin" a wengl humanistischa eigschtöd. und ea hod mera de Menschnfreindligkeit vo sein God, dem Quetzalcoatl afzoagn megn. Sei God hod jo de Menschheit vo da 5 Sunn (finfts Wödzeitoita) easchoffn, indem a se söwa gopfad hod. Oiso soi a de Menschnopfa vabot hom und dafia de Opfarung vo Viecha, Bleamal, Schmuckschtoana (Jade) owa a de eignan Bluadopfa eigfiad hom, wia bei de Maya und fria bei de Olmekn. Ea hod afzoagt, das da Quetzalcoatl mera fia de guadn Sochan schtehd, wia de Kuitua, de scheen Dinga, den Muagnschtean Venus und de Laundwiatschoft...
Des wiad dem tradizionöllan Teu vo da toltekischn Gsöschoft und bsundas da Priestakastn ned paßt hom. Se wean gfiacht hom das mid deara Endarung de Gedda bes mochn und so sois an Biagakriag gem hom, den in "Ce Acatl Toplizin" seine Auhenga valuan hom.
Sei Olebn.
Es gibd wera Legendn driwa.
De Schpania haum daun sei Gschicht dohi vaendat, das en Moctezuma audicht haum, ea hed gmoand, de Schpania wan de Auhenga und da Conquistador "Hernán Cortés" wa da God Quetzalcoatl. Und se wan ausn Ostn wida in eana Laund zruckema.
Concordia Parish, Louisiana

Concordia Parish is a Beziak im Bundesstoot Louisiana in da USA. Da Beziak hod 20.822 Einwohna. Da Sitz vo da Vawoitung is Vidalia.
Da Beziak hod a Fläche vo 1939 Quadratkilometa, dovo san 137 Quadratkilometa Wossafläche.
De Soto Parish, Louisiana

De Soto Parish is a Bezirk im Bundesstoot Louisiana in da USA. Da Bezirk hod 26.656 Eihwohna. Da Sitz vo da Vawoitung is in Mansfield.
Geografie.
Des Parish liegt im Nordwestn vo Louisiana, grenzt im Westn an Texas, is im Nordn uma 80 km vo Arkansas entfeant und hod a Flächn vo 2317 Quadratkilometa, wovo 45 Quadratkilometa Wossaflächn san.
Es grenzt an foignde Parishes und Countys:
East Baton Rouge Parish, Louisiana

East Baton Rouge Parish is a Beziak im Bundesstoot Louisiana in da USA. Da Beziak hod 440.171 Eihwohna. Da Sitz vo da Vawoitung is Baton Rouge.
Da Beziak hod a Fläche vo 1220 Quadratkilometa, dovo san 39 Quadratkilometa Wossafläche.
East Carroll Parish, Louisiana

East Carroll Parish is a Beziak im Bundesstoot Louisiana in da USA. Da Beziak hod 7.759 Eihwohna. Da Sitz vo da Vawoitung is Lake Providence.
Geografie.
Da Beziak liegt im aißastn Nordostn vo Louisiana, grenzt im Nordn an Arkansas und im Ostn an an Mississippi River, der de Grenz zum Bundesstoot Mississippi buidt und hod a Flächn vo 1146 Quadratkilometa, wovo 54 Quadratkilometa Wossaflächn san.
Er grenzt an foignde Parishes und Countys:
K.A.V. Bajuvaria Wien

De Katholisch Akademische Verbindung Bajuvaria (K. A.V. Bajuvaria) z Wean im ÖCV is a foamtrogande, nedschlogande Studentnvabindung, de wos im grässtn Akademikavabaund vo Östareich, im Österreichischen Cartellverband (ÖCV) aungheat.
Wiener Landsmannschaft Bukowina

De Wiener Landsmannschaft Bukowina hod in akademischn Nochwux aus da Bukowina vaeinigt und es Couleurstudentndum an da Franz-Josephs-Universität Czernowitz (Nationale Jurij-Fedkowytsch-Universität Czernowitz) eigfiat. Ois „deitsch-östareichische“ Studentnvabindung is späda aun da zuanehmendn Dominanz vo de Burschenschaftn in da Deitschnationalen Bewegung vo Östareich.
Wingoif zua Wean

Da Wingoif zua Wean is a christliche, akademische, nedschlogade u formtrogade Studentnvabinding z Wean. Ea is a Mitglid vom Wingoif und drogt de Farbn Roud-Weiss-Grea. Da Woispruch vom Wingoif zua Wean is Δι’ ἑνὸς πάντα – „Di henòs pánta“ (griech.: Duach oan (Jesus vo Nazaret) ois – Philippa 4,13)
's bestäd a narrisch enge Beziehung zum Mingaa Wingoif.
W.K.St.V. Unitas Winfridia Münster

Da Wissenschaftliche Katholische Studentenverein Unitas Winfridia zu Münster im UV, kuaz "Unitas Winfridia", is a am 27. Oktoba 1902 in Münster gründte katholische nedschlogande, foabmfiarande Studentnkorporation. Sie gheat zum "Unitas-Verband", dea wos da ötaste katholische Studentn- und Akademikavabaund vo Deitschland is.
Katholischer Studentenverein Neuenfels

Da Katholische Studentenverein Neuenfels is a 1927 gründte katholische Studentnvabindung an da Universität Freiburg, de wos im Kartellverband katholischer deutscher Studentenvereine (KV) aungheat. Da Varein is ned schlogend und ned foabtrogand, seine Prinzipien san religio, scientia und amicitia.
K.A.T.V. Norica

De Katholisch-Akademische Turnverbindung Norica (KATV Norica) zu Graz im ÖKV is a östareichische nedfoabmtrogande, nedschlogande Studentnvabindung, de wos im Kartellverband katholischer nichtfarbtragender akademischer Vereinigungen Österreichs, kuaz ÖKV, augheat.
Corps Visigothia Rostock

Des Corps Visigothia Rostock is a Corps (Studentenverbindung) im "Kösener Senioren-Convents-Verband" (KSCV), im ötastn Dochvaband vo deitsche Studentenverbindungan. Des Corps is pflichtschlogand und foabmtrogand. Es vaeint Studentn und ehemolige Studentn vo da Universität Rostock. De Corpsmitglieda wean „Westgothen“ gnenntt.
K.Ö.H.V. Nordgau Wien

De Katholische Österreichische Hochschulverbindung Nordgau Wien is a Studentenverbindung in Wean, de wos im Joa 1900 gründt wuan is. Se is Mitglied im Österreichischen Cartellverband (ÖCV).
Rezeption in da Gegenwart.
De Vabindung wiad vom Paul Lendvai, an estareichischn Publizistn, in seim Buach "Mein Österreich" erwähnt. Duatn maant a, doss ane vo de eihflussreichsten ÖCV-Verbindungan is:
„Die einflussreichsten Verbindungen waren und sind die "Norica" (Raab, Figl, Withalm und Mock), die "Bajuvaria" (Klestil, Taus), die "Austria Wien" und die "Nordgau".“
East Feliciana Parish, Louisiana

East Feliciana Parish is a Beziak im Bundesstoot Louisiana in da USA. Da Beziak hod 20.267 Eihwohna. Da Sitz vo da Vawoitung is Clinton.
Da Beziak hod a Fläche vo 1180 Quadratkilometa, dovo san 6 Quadratkilometa Wossafläche.
Bsundas Metoigöd

Unta bsundas Metoigöd, dt. besonders Metallgeld vaschtehd ma monitäre Sundafuaman vom "Metoigöd".
Des kau a Axtgöd, Messagöd, oda Schpotngöd sei. Owa a des Hock- oda Wooggöd gherad dazua. Des Metoi kau nu aus "Kupfa" sei. Owa moast woas aus "Bronze" oda a aus "Süwa".
Oxt- oda Beilgöd.
Weu ma Hoatfund vo mera Schtoabeilklingan gfundn hod nimmd ma au das domois de Schtoabeil ois Zwischntauschgüta vawendt wuan san.
Schboda in da Kupfaschtoazeit san de scheen ausgoawadn Kupfabeilklingan afkema. De woan owa nua a Schtatussymboi. Den zan Oawadn woan de Schtoabeil gschickta. Den des Kupfa woa zwaach. Mid an Kupfabeil hed ma kan Baam umhocka kena. Weu ma owa mera schlecht goawade Kupfabeil gfundn hod, nimmd ma au, daß de nedda zweng an Kupfaweat aufghebt wuan san. De hod ma vamuatli a ois Zwischtauschgiata vawendt.
Eisane und brozane schlecht nochgoawade kloane Beile san af oan Hauffa mera in da nuadlign Middlmeergegand gfundn wuan. De hod ma vamuatli a zan Eitauschn gossn, den de hom nu geowe Gießrandl ghobd. Olle haum de söwe Greß ghobd, wos vamuatn loßt, das gnuamd gwest wan. Und ma eanan Metoiweat im Haundlsbroach kennd hod. Se haum daun scho de Götung vo an Metoigöd ghobd.
Schpotn oda Messagöd.
De Gerätgöda woan bis za Einigung vo de kinesischn Reich untam easchtn kinesischn Kaisa "Qin Shihuangdi" gbreichli. Dea hod daun de gleichn Gwichtl und Maß im gaunzn Reich eigfiat und ea hod a de "Käschmünzn" zan Zoin ois Schtandart brocht. De Käschmünzn hods a in "Japan" und "Korea" gem.
De Larin.
Des woan zaumbogane Süwadraht mid eppa 2,5 Gramm. De woan an da Küstn vom indischn Ozean und am peasischn Goif gbreichli. Hod ma eniga ois an Lari braucht, so hod ma a Schtücke owazwickt.
Hock- oda Wooggöd.
Des Hock- oda Wooggöd is de Vuafuam vom Münzgöd. Des hods gem in Barrnfuam oda ois Edlmetoi a in Schpiralfuam. Hod ma a Schtickl brauchd, hod mas owaghockt. Um en gnauan Weat vo dem Schtücki zeafoahn, hod mas owegn miaßn.
"Hocksüwa:"
Des woa aus zahockte Süwagschia, Schmuck oda Blechteu. Bis ins 10 Joahundat woas bei de Germanen recht bliabd.
Im Middloata hod ma a remische oda arabische Münzn zahockt. Und in Ostasien woa des Hocksüwa nu bis zan Aufaung vom 20 Joahundat übli.
Josef Göppel

Da Josef Göppel (* 16. August 1950 z Rauenzell, † 13. Aprui 2022) is a deitscha Polidika (CSU) und seit 2002 Bundestogsabgeordneta gwen.
Biografie.
Göppel is 1967 in de Junge Union eitretn und seit 1970 Mitgliad vo da CSU. 1991 is a Vorsitzenda vom Umwöidorwaidskreis. 1974 is a in den Beziakstog vu Middlfranken gwöid woan. 1994 is sei Amt ois Landtogsabgeordneta vo Bayern gfoigt. 2002, 2005 und 2013 is a ois Kandidat fia Ansbach/Weißenburg-Gunzenhausen in den Bundestog gwöid woan.
Positiona.
Da Göppel is a Befiaworda da Fraunquote und lehnt Laffzeidvalängerunga vo Koinkroftweakn ob. Stoddessn duat a Windstrom propagian.